ועדת הכספים, כנסת 15, פרוטוקול מספר 429, 2002-07-23 10:00

יעקב ליצמן: בוקר טוב אני פותח את ישיבת הוועדה.

יעקב ליצמן: לפני שנתחיל בהעברות התקציביות, מישהו יכול לבדוק לי ממשרד הבריאות מי קיבל את ה- 97 מיליון שקל לפיתוח?

יעקב ליצמן: במשרד הבריאות היה תקציב של 97 מיליון שקל לפיתוח ואני רוצה לדעת מי קיבל אותם, אני מניח שזה במשך שנת 2002.

קרינה קריגר: זה באגף פיתוח, היה יותר מ- 97 מיליון ₪.

יעקב ליצמן: אני שמח לדעת שהיה יותר, תגידי לי גם מי קיבל את היותר.

יעקב ליצמן: תבדקו את זה ותחזרו אלי.

שגיא בלשה: אתה מדבר על תקציב הפיתוח שמחולק בבסיס בכל שנה?

שגיא בלשה: אז יש את אגף הפיתוח, שמחלק את זה, יש את תכנית אשפוז 2000.

יעקב ליצמן: אני בטוח שיש קריטריונים ויש אנשים ויש ניירת, אני רוצה לדעת מי קיבל אותם, שמית ומספרית.

קרינה קריגר: זה בתכנית אשפוז 2000

יעקב ליצמן: אני לא צריך את תכנית אשפוז 2000, אל תטמטמו אותי.

יעקב ליצמן: יש תקציב במשרד הבריאות לפיתוח בתי חולים, אני רוצה לדעת מי קיבל אותו, אפשר להשיג את זה בחמש דקות בטלפון, אני גם יכול לעשות את זה, אבל לי לא יספרו את האמת.

יעקב ליצמן: אני מבטל את הדיון הראשון על תקנות השקעות משותפות בנאמנות משום שאנשים מהרשות לניירות ערך לא הופיעו.

יעקב ליצמן: סמדר לא אמורה להעלות את זה, היא יועצת כלכלית.

יעקב ליצמן: יש סדרי ניהול, מישהו צריך להגיע מהאוצר וגם חבר הכנסת איתן כבל.

יעקב ליצמן: דבר שני, אני מציע לדחות את הנושא של לבידים היות ולא קבלתי צו חתום.

יעקב ליצמן: אני לא רוצה לדון בזה, הבטחתי לעמיר פרץ שאני אודיע לו כדי שיוכל להשתתף, והודעתי לו שהוא לא צריך להגיע לירושלים משום שדחיתי את הדיון לשבוע הבא.

יעקב ליצמן: אני מבקש לקבל את שרת התמ"ס כדי לקבל צו חתום.

יעקב ליצמן: נעבור להעברות תקציביות.

יגאל גדרון: בפניה מספר 205 יש 70 מיליון ו- 8.6 מיליון.

יגאל גדרון: ה- 70 מיליון זה למקבצי דיור מתחדשים לעולי אתיופיה.

יגאל גדרון: הכסף הוא בהרשאה להתחייב, כסף שיתפרש על פני חמש שנים.

יגאל גדרון: 8.6 מיליון מיועדים למשרד התעסוקה.

יעקב ליצמן: מי בעד פניה מספר 205?

יעקב ליצמן: בעד: רוב נגד: מיעוט פניה מספר 205 אושרה

יעקב ליצמן: פניה מספר 241

יגאל גדרון: לבקשת שר הדתות להעברת ששה תקנים בחודשי עבודה, כמעט 36 חודשי עבודה.

יעקב ליצמן: מה זה אומר?

יגאל גדרון: צורת העסקה שיותר נוחה למשרד, בפועל זה לא אומר כלום, במקום שיורידו לו בשיא כוח אדם יותר אנשים, נתנו לו 36 חודשי עבודה.

יגאל גדרון: 36 משום זה 6 כפול ששה חודשים, זה לחצי שנה.

יעקב ליצמן: מי בעד פניה 241?

יעקב ליצמן: בעד: רוב נגד: מיעוט פניה מספר 241 אושרה

דוד לביא: אנחנו מתנצלים על האיחור.

יעקב ליצמן: הדיון היה אמור להיות ב- 10:00 בבוקר וחיכיתי לכם 10 דקות.

דוד לביא: אנחנו מתנצלים ומבקשים דיון קצר, האיחור נבע מסיבות שלא תלויות בנו.

דוד לביא: אנחנו מתחייבים להציג את הנושא בצורה קצרה ותמציתית.

יעקב ליצמן: זה לא העניין, אני לא ממהר, אני חושב שזה עוול שאני צריך לשבת כאן עשר דקות שתופיעו, כמעט החלטתי לדון על זה אחרי הפגרה.

דוד לביא: אתה צודק, אבל למען טובת העניין אנחנו מבקשים בכל זאת לדון בזה היום.

יעקב ליצמן: חכו ונראה.

יעקב ליצמן: פניה מספר 212.

יגאל גדרון: מדובר בשינויים פנימיים בתקציב משרד הדתות מתוך זה יש רק 2.8 מיליון בהרשאה להתחייב, חוץ מזה יש היטל לבית קברות האזורי בצפון.

יעקב ליצמן: מי בעד פניה מספר 212?

יעקב ליצמן: בעד: רוב נגד: מיעוט פניה מספר 212 אושרה

יעקב ליצמן: האם יש תשובות ממשרד הבריאות?

יעקב ליצמן: שאלתי על תקציב הפיתוח לבתי החולים מי קיבל אותו ואיזה סכומים?

ירון מרכוס: 92 מיליון זה בקשה מהאוצר שניתן בסוף שנה שעברה.

ירון מרכוס: 37 מיליון זה לטובת פרוייקט הנמ"ר שזה פרוייקט מיחשוב, והשאר לתכנית אשפוז 2000 וסעיפים אחרים של המשרד.

יעקב ליצמן: זה לא מה ששאלתי.

יעקב ליצמן: כל בתי החולים בארץ, רובם, קבלו כסף עבור פיתוח.

יעקב ליצמן: רציתי לדעת למי חלקו את הכסף הזה, וכמה.

ירון מרכוס: יש לי את הפריסה בספר של תכנית אשפוז 2000.

יעקב ליצמן: נדמה לי שאחרי כמה שבועות של דו"ח רבינוביץ', לפחות למדתי לקרוא, להבין עוד לא, אבל לקרוא כן.

יעקב ליצמן: זה לא זה.

ירון מרכוס: אבל אלה הפרוייקטים.

יעקב ליצמן: אדוני, תחזור עם תשובה ונתקדם.

ירון מרכוס: זו התשובה.

יעקב ליצמן: זו לא התשובה, אני יודע שזו לא התשובה, אני יודע שאלה לא הנתונים.

יעקב ליצמן: אני מבקש ממך לצלצל למשרד ותביא לי את הרשימה, אני לא אעכב שום דבר.

יעקב ליצמן: פניה מספר 234.

גלעד ברייס: מדובר בתוספת של 50 מיליון שקל לתקציבי פיתוח לרשויות המקומיות.

גלעד ברייס: פיתוח תשתיות, מבני ציבור.

מוסי רז: איזה רשויות?

גלעד ברייס: זה לא מיועד מראש לרשויות ספציפיות, הסיכום בין שר האוצר לשר הפנים במסגרת תקציב המדינה 2002, על תוספת של 50 מיליון שקל, כנראה כפיצוי חלקי על הקיצוצים בשנים האחרונות.

מוסי רז: אז שיידעו איזה רשויות ויבואו לכאן.

מוסי רז: גלעד ברייס: מדובר בתוספת במסגרת תקציב הרשויות המקומיות שטרם יועד לרשויות ספציפיות.

יוסף יצחק פריצקי: אתה רוצה 2.9 מיליון לאמרכלות, מה זה?

גלעד ברייס: זה לא אני, באתי לנושא אחר.

יעקב ליצמן: אולי אנחנו לא מדברים על אותה פניה.

יעקב ליצמן: אתה מדבר על הודעות?

יעקב ליצמן: זו לא פניה 234.

יוסף יצחק פריצקי: אני אסביר את הפניה.

יוסף יצחק פריצקי: הפניה הזו היא במסגרת שינויים תקציביים מיועדים למשרד הפנים לפי התכניות הפנימיות.

יעקב ליצמן: את זה אני שומע מכל רפרנט עד עכשיו.

יוסף יצחק פריצקי: ומה אתה חושב שאם יבוא רפרנט תשמע משהו אחר?

יעקב ליצמן: חוזרים לבקשה מספר 220.

יעקב ליצמן: זה לגבי קנסות ואנחנו נגד קנסות.

יוסף יצחק פריצקי: זו פניה ריקה.

יעקב ליצמן: נראה לי שזה לא היום שלכם.

דניאל לימור: זו טעות שלכם.

יעקב ליצמן: אנחנו עוברים לפניה מספר 237.

יעקב ליצמן: יש עודפים לרשות הלאומית לבטיחות בדרכים ומה אתם רוצים לעשות עם זה?

יעקב ליצמן: אמרכלות?

הרצל בן יהושע: מדובר בעודפי הקרן לבטיחות משנת 2001 והחלוקה היא לפי ההחלטה של מועצת הרשות.

הרצל בן יהושע: הפעולות שעבורן מיועדים הסכומים זה לנושא פעולות בטיחות ברשויות המקומיות, בנושא הסברה ובנושא ציוד בטיחותי ופינוי.

יוסף יצחק פריצקי: למה זו הוצאה מותנית?

הרצל בן יהושע: כאשר אתה משלם ביטוח חובה לרכב אז זה מוגדר כקרן ומופקד אצל החשב הכללי והעודפים מועברים משנה לשנה.

יעקב ליצמן: מי בעד פניה מספר 237?

יעקב ליצמן: בעד: רוב נגד: מיעוט פניה מספר 237 אושרה

יעקב ליצמן: פניה מספר 220.

דניאל לימור: שר המשפטים הוציא צו לגבי תקצוב גביית הקנסות מהמשטרה.

דניאל לימור: אז פה אנחנו מתקצבים את המרכז בתוספת עובדים ותקציב קניות.

יעקב ליצמן: על מה אתה מדבר?

דניאל לימור: על העברת 8.240 מיליון ₪ לתקציב הנהלת בתי המשפט למרכז לגביית קנסות.

יעקב ליצמן: הייתה קודם פניה שאתם רוצים להעביר למרכז לגביית קנסות, אבל זה לא כתוב כאן.

יעקב ליצמן: תסביר לי למה זה כתוב בנייר הזה ולא כתוב בנייר המקורי?

דניאל לימור: אני לא יודע?

דניאל לימור: פה כתוב שזה דואר נכנס מה- 11 ביולי.

יוסף יצחק פריצקי: אם אתה מסתכל בפניה מספר 220 המקורית, מדובר בהעברת סכום של ...

יוסף יצחק פריצקי: אלפי שקלים ותוסיף לזה את סעיף ...

יוסף יצחק פריצקי: בהתאם לסעיף ...

יעקב ליצמן: מישהו רוצה להיות אובייקטיבי?

יעקב ליצמן: יש פה פניה אורגינלית ויש צילום.

דניאל לימור: אין פה חתימה.

יעקב ליצמן: אין באף אחד.

יעקב ליצמן: היות וזו אותה פניה נצביע בכל זאת, מי בעד פניה מספר 220 בעד מרכז קנסות?

יעקב ליצמן: בעד: רוב נגד: מיעוט נמנעים: 2 פניה מספר 220 אושרה

יעקב ליצמן: פניות מספר 217, 218 שייכות לאיכות הסביבה.

יעקב ליצמן: את הדיון על לבידים ביטלתי, לקראת הדיון קבלתי מכתב משר האוצר ומשרת התמ"ס על הלבידים.

יעקב ליצמן: מה שלא קבלתי זו בקשה חתומה של הצו.

יעקב ליצמן: זאת אומרת שאנחנו דנים על סרק, על מה נדון עכשיו?

יעקב ליצמן: רציתי לדון אבל ממילא נצטרך לדון שוב.

מוסי רז: אין בקשה חתומה?

יעקב ליצמן: ההסבר של המנכ"ל הוא שהיות ופעמים דחינו אותם הוא לא רוצה להתבזות בפעם השלישית, אז הוא רצה שנדון פעם אחת.

יעקב ליצמן: אמרתי לו שאצלנו זה לא כך, נקבל צו חתום ונדון בו.

יוסף יצחק פריצקי: ממילא צו כזה נכנס לתוקף עם חתימתו ואנחנו צריכים לאשר אותו.

שגית אפיק: עם הפרסום ברשומות הוא נכנס לתוקף והאישור שלכם צריך להינתן תוך 60 יום.

שגית אפיק: זה היטל בטחה.

יעקב ליצמן: פניה מספר 222.

שגיא בלשה: מדובר על תקציב בתי החולים הממשלתיים, בגלל שינויים מדדיים שהשפיעו על מחירי אשפוז, עודכנו תקציבי בתי החולים באותו יום אשפוז חדש.

יוסף יצחק פריצקי: אבל בעצם אין לך תוספת כשאתה גורע, אתה מעביר מסעיפים.

שגיא בלשה: זה משפיע על הכנסות בתי החולים ומשפיע על הקניות והשכר.

שגיא בלשה: כיוון שהמדדים של כל אחד משלושת הדברים האלה הוא מדד שונה יש הפרשים ולמשרד הבריאות יש אפשרות להעביר את אותו כסף.

שגיא בלשה: למעשה זה הוסיף כסף לתקציב בתי החולים, אותו שינוי במחירי האשפוז ובמשרד הבריאות הייתה האפשרות להשתמש באותו כסף ולפזר אותו בין בתי החולים השונים לצרכים שונים.

שגיא בלשה: חוץ מזה יש החזר קיצוץ על אחיות.

יעקב ליצמן: זה הולך לפי קריטריונים?

יוסף יצחק פריצקי: אם אני מבין נכון זה לפי מתאשפזים, לפי מיטות.

יוסף יצחק פריצקי: מה זאת אומרת סעיף הוצאה עבור הכנסות?

שגיא בלשה: בית חולים זה מפעל עסקי, בניגוד לתקציב רגיל של משרד יש בבית החולים הכנסות ומולם יש הוצאות.

שגיא בלשה: כל בית חולים מקבל הכנסות בגובה ההכנסות שהוא מקבל, הוא מוציא הוצאות.

שגיא בלשה: ברגע שמתעדכן מחיר האשפוז, גם סעיף הכנסות שלו משתנה, גם סעיפים של קניות משתנים וגם סעיפים של שכר.

יעקב ליצמן: מי בעד פניה מספר 222?

יעקב ליצמן: בעד: רוב נגד: מיעוט פניה מספר 222 אושרה

יעקב ליצמן: פניה מספר 223, 224

שגיא בלשה: מתוקף החלטת ממשלה, משרד האוצר צריך היה לתקצב תחנות בריאות במגזר הערבי והדרוזי בגובה 2,500,000 וזה מימון לתקצוב זה של משרד הבריאות.

יעקב ליצמן: זה התקציב שהממשלה התחייבה למגזר הדרוזי?

שגיא בלשה: כן.

יוסף יצחק פריצקי: יש עוד כמה העברות, לפעולות מרכזיות הוא מוריד ומוסיף לשירותי טיפול למחלות ממושכות.

שגיא בלשה: יש פה העברה פנימית של תקציבים לאוטיסטים, אש"ל בגין בתי אבות, לשני תקנים להתפתחות הילד ועוד למרכז גמילה מסמים.

יעקב ליצמן: מי בעד פניה מספר 223, 224?

יעקב ליצמן: בעד: רוב נגד: מיעוט פניות מספר 223, 224 אושרו

יעקב ליצמן: פניות מספר 225, 229.

שגיא בלשה: בגלל קשיים טכניים היה צריך להפריד את התקנים שמורדים מסעיף בתי החולים ומועברים לתקציב משרד הבריאות, כאן היה צריך להפריד את פניית סעיף 94 הזו מפניות - - -

יעקב ליצמן: מה זה טכנולוגיות חדשות?

שגיא בלשה: אתה מדבר על פניה 24, במסגרת הרחבת סל הבריאות שר הבריאות מקבל 70 מיליוני שקלים שהוא יכול לחלק אותם לפיתוח טכנולוגי.

יעקב ליצמן: למי הוא חילק אותם?

שגיא בלשה: אפשר לראות בפניה למי הוא חילק.

שגיא בלשה: אני יכול להגיד לך, 3.5 מיליון למחלות ממושכות.

יעקב ליצמן: רק לממשלתי?

שגיא בלשה: זה לא מחולק לבתי חולים זה מחולק לגריאטריה, פסיכיאטריה, בריאות הציבור.

שגיא בלשה: זה ה- 70 מיליון, בתי חולים מקבלים דרך הרחבת סל התרופות והייתה טענה למה גריאטריה פסיכיאטריה לא מקבלים מתוך הסל הזה.

יוסף יצחק פריצקי: אני מתייחס לסעיף בריאות השן, 1604-24 , אתם מעלים שם את התקציב ל- 12 מיליון.

יוסף יצחק פריצקי: למה הסעיף זה מיועד?

שגיא בלשה: יש פה 7 מיליון.

יוסף יצחק פריצקי: ואתם מעלים אותו כמעט ל- 12 מיליון.

שגיא בלשה: זה במסגרת אותם 70 מיליון של שר הבריאות.

יוסף יצחק פריצקי: איפה?

שגיא בלשה: בבתי ספר.

יוסף יצחק פריצקי: לפי מה?

יוסף יצחק פריצקי: מה הקריטריונים?

יוסף יצחק פריצקי: הילד שלי למשל לא ראה מרפאת שיניים בבית הספר מעולם.

יוסף יצחק פריצקי: מותר לי לבין לפי מה רואים טיפולי שיניים בבתי ספר?

קרינה קריגר: התכנית לבריאות השן מחולקת בצורה זו שיש השתתפות של מועצות אזוריות לכל התכנית.

קרינה קריגר: זה תלוי אם מועצה רוצה להשתתף בתכנית.

יעקב ליצמן: גם עיריות?

קרינה קריגר: גם עיריות.

קרינה קריגר: זה תלוי אם מועצה או עירייה רוצה להשתתף בזה או לא.

קרינה קריגר: בשנה האחרונה הייתה התרחבות של הנושא הזה וזה נכנס יותר ויותר למועצות.

קרינה קריגר: זה תלוי במצב העיריה אם היא רוצה להשתתף או לא.

יוסף יצחק פריצקי: אתם עושים "מצ'ינג" 50:50?

יעקב ליצמן: מה עם עירייה שלא רוצה להשתתף כי אין לה כסף.

קרינה קריגר: אם אין ל כסף יש את המרפאות לנזקקים ששם משרד הבריאות כן משתתף.

יוסף יצחק פריצקי: אני מדבר על שירותי בריאות לילדים.

קרינה קריגר: זו תכנית מכיתה א' עד כיתה ט'.

יוסף יצחק פריצקי: אני מכיר את התכנית, היא תכנית טובה, היא הייתה פעם ונפסקה וטוב שמחדשים אותה.

יוסף יצחק פריצקי: אבל כמו שאומר יו"ר הוועדה ובצדק, מה קורה עם עירייה שאין לה, דווקא במקומות הדלים שאין להם אז אין, איזה היגיון יש בזה?

קרינה קריגר: כמעט בכל מקום שאין אז יש תכנית של מרפאות לנזקקים שמשרד הבריאות נותן את השירות ומשרד הבריאות משתדל לתת כמה שיותר גם כשהעירייה לא רוצה.

קרינה קריגר: מובן שהמשאבים של המשרד מוגבלים והוא לא יכול מעבר לזה.

יוסף יצחק פריצקי: אני רוצה לבקש רשימת מקומות בהם נותנים את הטיפול הזה.

קרינה קריגר: אני אנסה להשיג את זה עכשיו.

יוסף יצחק פריצקי: אני מוכן לאשר את זה אבל בתנאי שאקבל את הרשימה.

עופר חוגי: לאן עברו שלושה תקנים מסעיף 94.

שגיא בלשה: יש 2.5 תקנים שהועברו מסעיף 94.

יעקב ליצמן: חסרה לך העברה תקציבית שכבר עשינו.

שגיא בלשה: אחד עבר ליחידה לזיהויים צולבים, אחד הועבר למכון לרפואה משפטית וחצי הועבר למחלקה לתזונה.

עופר חוגי: איך אתה לוקח מתקנים ממשלתיים למנהלה.

שגיא בלשה: זו החלטה של משרד הבריאות.

יעקב ליצמן: אין שום בעיה.

עופר חוגי: היום יהיה חוסר בטכנולוגיות?

יעקב ליצמן: שאלתי את זה כבר.

שגיא בלשה: אני לא יודע מה יהיה השנה אבל מידי שנה משרד האוצר נותן סכום כסף מסוים להגדלת הסל ולטכנולוגיות.

שגיא בלשה: מתוך הכסף הזה, סכום מסוים ניתן עבור הרחבת הסל וסכום מסוים ניתן למשרד הבריאות עבור בריאות הציבור, גריאטריה ופסיכיאטריה.

שגיא בלשה: הסכום הזה היה שנה שעברה 70 מיליון והפניה הזו באה לחלק את אותו סכום.

עופר חוגי: הסכום לא צריך לעלות על 70 מיליון הסכום הוא בשביל להכניס טכנולוגיות ומה שאתה עשית הוא לקחת את הכסף זה והכנסת לשוטף.

שגיא בלשה: זה לא לשוטף.

עופר חוגי: אני רואה בחלוקה הכספית שזה הולך לשוטף.

שגיא בלשה: זה תגבור של טכנולוגיות.

עופר חוגי: מה זה טכנולוגיות?

עופר חוגי: אתה מכניס תרופות חדשות.

עופר חוגי: הלך 40 מיליון לשירות לבריאות הציבור?

שגיא בלשה: 150 מיליון הלכו להרחבת סל התרופות לתרופות גרידא, ועוד 70 מיליון הלכו לטכנולוגיות בתחומים שבהם לא נהנים מהרחבת סל התרופות, דהיינו, בריאות הציבור, גריאטריה ופסיכיאטריה.

עופר חוגי: אז זה הולך לשוטף.

עופר חוגי: השר יודע מזה?

שגיא בלשה: בוודאי שהוא יודע מזה, הוא חילק.

שגיא בלשה: אני אגיד לך בדיוק כמה זה עלה, 3.5 מיליון הלכו לגריאטריה ואם תסתכל בגריאטריה תראה שהכל הלך למכשירים רפואיים.

יעקב ליצמן: חבר הכנסת חוגי שאלתי את כל הדברים האלה קודם.

שגיא בלשה: במכון לואיס למשל יש 3.5 מיליון למכשירי שיקום.

עופר חוגי: אבל איפה כל ה- 70 מיליון.

עופר חוגי: אתה מראה לי רק 3.5 מיליון.

עופר חוגי: הרי הכסף היה צריך ללכת לתרופות חדשות לבריאות נפש.

עופר חוגי: למה הם הלכו?

שגיא בלשה: לתרופות פסיכיאטריות 6 מיליון, מיליון לאביזרים לאוטיסטים, 1.5 מיליון הלכו לגמילה מאלכוהול וסמים, 500 לשעת חירום, 20 מיליון לפיתוח שירותי בריאות הנפש.

עופר חוגי: לבניה.

יעקב ליצמן: אז נניח שזה לבניה, אז מה?

עופר חוגי: טכנולוגיה זה אומר לתת לחולים תרופות חדשות או מכשירים.

יעקב ליצמן: בריאות נפש זה לבניה?

שגיא בלשה: לא, בניה זה סעיף 67 לא 24.

יעקב ליצמן: יש לי שאלה אחרת, מה בנוגע למד"א.

שגיא בלשה: ב- 98-01-24 מדובר ב- 9 מיליון - - -

יוסף יצחק פריצקי: שירותי חירום.

שגיא בלשה: 4.300 מיליון הולך לתגבור נקודות הזנקה יהודה ושומרון ו- 5.118 מיליון הולך לשיפור שירותים רפואיים בקו העימות בצפון.

עופר חוגי: מה הקימו שם?

קרינה קריגר: זו החלטת ממשלה לתכנית רב שנתית וזה פשוט תגבור של אמבולנסים, ובמקומות מסוימים שהיה נדרש גם בתחנות.

עופר חוגי: הקימו תחנות חדשות?

עופר חוגי: אפשר לקבל את הרשימה של התחנות החדשות?

יעקב ליצמן: לא אכפת לי שתבקשו רשימה, על מד"א אני לא הולך לעכב, אני צריך לבקש רשימות על איפה שלא הקימו לא איפה שהקימו.

עופר חוגי: טיפול נמרץ גם הקימו?

קרינה קריגר: כן, לא בכמויות.

עופר חוגי: אפשר לקבל את רשימה?

קרינה קריגר: אני צריכה להגיע למשרד לסדר את זה.

יעקב ליצמן: מי בעד פניות 225, 229?

יעקב ליצמן: בעד: רוב נגד: מיעוט פניות מספר 225, 229 אושרו.

שגיא בלשה: בהקשר של מד"א יש לי עוד בקשה.

שגיא בלשה: יש אצלכם שתי פניות מאד קטנות ששוכבות אצלכם, אחת היא עוד סכום למד"א שהם צריכים מאד דחוף, של 1.7 מיליון.

יעקב ליצמן: איזה פניות?

שגיא בלשה: יש לי את הפניה של משרד האוצר 24012.

יעקב ליצמן: זו הודעה לא העברה.

יעקב ליצמן: 24 זו הודעה.

סמדר אלחנני: זה אומר שזה משרד הבריאות.

יעקב ליצמן: אבל הוא מדבר על הודעה.

יעקב ליצמן: תגיד לי מה ונטפל בזה.

עופר חוגי: מה קורה עם המיון בפוריה?

שגיא בלשה: מה קורה שם?

עופר חוגי: למה לא בונים שם.

שגיא בלשה: למשרד הבריאות יש תקציב פיתוח שהוא מחלק אותו לפי סדרי עדיפויות.

שגיא בלשה: יכול להיות שהפרוייקט מתעכב בגלל מכרז קבלנים וכו'.

עופר חוגי: איך הייתה החלוקה עכשיו?

שגיא בלשה: יש תקציב פיתוח על בסיס מידי שנה.

שגיא בלשה: תקציב הפיתוח נגזר גם משינויים שונים של גמר פרוייקטים.

שגיא בלשה: האגף לפיתוח במשרד הבריאות מקבל את הסכום ומקצה את המשאבים בהתאם לסדרי עדיפויות לאומיים.

עופר חוגי: הבנת מהשר, מכל הדיונים שזה בעצם מוקצה לפריפריה.

שגיא בלשה: מה שאתה רואה זו הרשאה להתחייב, אתה מדבר על פניה 230.

שגיא בלשה: בפניה 230 יש בפניה הזו 2 דברים - - -

יעקב ליצמן: אני מוכן לאשר, תסביר לו מה שאתה רוצה.

שגיא בלשה: פניה 230 זה תיקון של הרשאה להתחייב שבטעות נשמטה מהתקציב ואנחנו מחזירים את זה למשרד הבריאות, ו- 8,000 ₪ של גידול בתרומות מה"קליימס".

שגיא בלשה: ה"קליימס" זה הקרן של ניצולי השואה.

יוסף יצחק פריצקי: אתה ממשרד האוצר או ממשרד הבריאות?

שגיא בלשה: ממשרד האוצר.

יוסף יצחק פריצקי: יש פה מישהו ממשרד הבריאות?

גלעד שמיר: כן.

יוסף יצחק פריצקי: אני רוצה לדבר על התכנית לשילוב חולי נפש בקהילה שאתם מקצים לה עכשיו 7 מיליון שקלים.

יוסף יצחק פריצקי: אני רוצה לקבל פרטים על התכנית ולומר מדוע אני שואל.

שגיא בלשה: באיזה פניה זה?

יוסף יצחק פריצקי: בפניה 230.

יוסף יצחק פריצקי: ישנם אנשי מקצוע שפנו אלי, שמאוחדים בדעה שהתכנית הזו עלולה להיות קטסטרופה, זה למעשה ניסיון לקצץ באשפוז של חולי נפש בין מוסדות של חולי נפש ובין בכלל בטיפול בהוסטלים, ולזרוק אותם על הקהילה תחת מסווה לכאורה הומני של טיפול בחולי נפש בקהילה, ולמעשה זה צמצום בכסף.

עופר חוגי: זה עולה יותר כסף.

יוסף יצחק פריצקי: זה לא עולה יותר כסף, הוסטל עולה תמיד יותר.

שגיא בלשה: לא, הוסטל עולה פחות.

יוסף יצחק פריצקי: אני רוצה לדעת לפי איזה קריטריונים אתם עובדים פה.

גלעד שמיר: המטרה היא לתת הזדמנות לאותם חולי נפש שניתן לתת להם הזדמנות.

גלעד שמיר: במסגרת אשפוזית, מעבר להשגחה על החולה ונתינת התרופות, אין שום אפשרות להשתלב בקהילה.

גלעד שמיר: כל הפרוייקט הזה יועד לתת לחולים האלה, לאותם חולים שאפשר, לא לחולים מסוכנים - - - -

יוסף יצחק פריצקי: מה פירוש?

שגיא בלשה: בטח שמעת על ניצולי השואה שהיו תקועים במשך עשרות שנים בבתי החולים, זו דוגמא טובה.

שגיא בלשה: במסגרת אותה תכנית לשיקום נכי נפש בקהילה, אותם חולים שהיו תקועים בבתי חולים 45 שנה הועברו להוסטלים ומוסדות.

יוסף יצחק פריצקי: זו למשל העברה להוסטלים?

יוסף יצחק פריצקי: להוסטלים בשכונות?

שגיא בלשה: כן.

יוסף יצחק פריצקי: או שזו המשמעות שמשפחה תיקח אליה חולה נפש ובמידה מסוימת תתן לו להסתובב ברחוב?

יוסף יצחק פריצקי: אני רוצה להבין מה התכנית הזו אומרת.

גלעד שמיר: היא לא עוסקת בחולים מסוכנים כאלה שחייבים השגחה רפואית באשפוז, היא עוסקת רק באותם חולים שיש להם סיכוי להשתלב בקהילה, שהם ברי שיקום ויכולים לעבוד.

מוסי רז: בני שיקום.

סמדר אלחנני: תודה לאל שמישהו מתקן את זה.

יוסף יצחק פריצקי: אני מבקש שאם יש פרטים של התכנית הזו, התכנית הזו הועלתה על הנייר, אני מבקש לראות.

שגיא בלשה: הקריטריונים הם במסגרת חוק שיקום נכי נפש, הכל לפי קרירטיונים שכתובים בחוק.

יוסף יצחק פריצקי: הבעיה היא לא הקריטריונים שכתובים בחוק, אני רוצה לדעת האם לכל אחד ואחד יש ועדה מקצועית שבודקת אותו ומוציאה אותו?

שגיא בלשה: בוודאי.

שגיא בלשה: יש ועדת שיקום, יש סל שיקום שהחולה מקבל בהתאם לצרכים שלו.

יוסף יצחק פריצקי: למה יש התנגדות של הדרג המקצועי?

שגיא בלשה: זה ברור למה.

שגיא בלשה: כשאנשים עוברים לקהילה, זה מעלה את איכות החיים שלהם ויש פחות צורך במסגרות של בתי החולים.

סמדר אלחנני: זאת אומרת שהרופאים מתנגדים שאנשים יהיו בריאים?

שגיא בלשה: זה לא ברור?

יוסף יצחק פריצקי: זה סופר ציניות.

יוסף יצחק פריצקי: האם יש תכנית מוגדרת כתובה של המשרד שאפשר לקבל?

גלעד שמיר: כן.

יוסף יצחק פריצקי: מישהו רושם את זה שאפשר לקבל אותה או שאתם אומרים לי כן ובעוד חצי שעה תשכחו מזה.

גלעד שמיר: אני אדאג שזה יגיע אליך.

יוסף יצחק פריצקי: תודה.

עופר חוגי: בחלוקה של הבניה, יש בניה למחלקות אשפוז 56 מיליון ואחר כך יש לבתי החולים הממשלתיים ב- 20 מיליון, כמה מתוך הכסף הולך לשיפוץ מבנים וכמה לדברים אחרים?

שגיא בלשה: מה הולך לציבורי אחר, לא הולך מתוך התקציב הזה, הוא לא בא מפה.

עופר חוגי: כמה קבלו הכללית מתוך זה?

שגיא בלשה: יש פה תכנית של הכללית לשנת 2001, 77 מיליון שקלים, אבל זה לא מתוך זה.

שגיא בלשה: יש לך טעות, שים לב שזה הכל הרשאות להתחייב, זה לא תקציב נטו.

שגיא בלשה: לכללית יש סעיף בנפרד, ה- 77 מיליון שקלים האלה, זה בסוף, אין לך את זה פה, זה נמצא ב- 6706 אם אני לא טועה.

עופר חוגי: מה זה בניית מבנים ושירותים רפואיים משקיים, למי זה?

עופר חוגי: זה ב- 6702.

שגיא בלשה: זה הכל פיתוח.

עופר חוגי: פיתוח של מה?

שגיא בלשה: יש בניה של מבנה ויש בניה של כל מיני דברים אחרים כמו חדר כביסה לבית החולים, דברים שהם יותר שירותים.

עופר חוגי: יש לזה תקציב נפרד?

שגיא בלשה: כן, משרד הבריאות מחלק את זה לפי סדרי עדיפויות שלו.

יעקב ליצמן: מי בעד פניה 230?

יעקב ליצמן: בעד: רוב נגד: מיעוט פניה מספר 230 אושרה

יעקב ליצמן: נעבור לפניה מספר 232.

אמיר ארז: אני אסביר על התכנית, פה יש את התכנית החמישית שבאה לקיצה השנה.

אמיר ארז: העניין הוא שכל שנה הרווחנו בגלל שהיורו נשאר נמוך, השנה היורו זינק, אנחנו משלמים ביורו וזה בשקלים ואז אנחנו נאלצים להשלים את הפער.

סמדר אלחנני: לא עשיתם עסקת גידור?

יעקב ליצמן: מי בעד פניה 232?

יעקב ליצמן: בעד: רוב נגד: מיעוט פניה מספר 232 אושרה

יעקב ליצמן: נעבור לפניה 238 של חקלאות.

ארז ימיני: מדובר בפניה שחלק מהסכומים מועברים מסעיף 32 של תמיכה במוצרי יסוד, לסעיף 33 למשרד החקלאות שזה 23,950,000 בהוצאה ו- 33 מיליוני שקלים בהרשאה להתחייב.

ארז ימיני: זה נועד לדברים הבאים, כמעט 4.5 מיליון לפעילויות הדברה שזה מוצרים ציבוריים שמשרד החקלאות עושה בעבור חקלאים.

ארז ימיני: 500,000 ₪ לתגבור של יחידת המדען הראשי במשרד החקלאות.

ארז ימיני: 22 מיליוני ₪ במזומן ו- 33 מיליוני ₪ בהרשאה להתחייב למימון פרוייקטים ברפורמה ברפת ו- 10 מיליון ₪ במזומן, תקציב תמיכות מייקור תעריפי המים ביולי 2000, שיש לנו הסכם עם משרד החקלאות שחלק מהתמורות של ייקור המים הולכים להשקעות בתחום החקלאות, להשקעות חוסכות מים.

יעקב ליצמן: בועז של אבו אישר את זה?

יוסף יצחק פריצקי: איפה נמצא כל זה?

ארז ימיני: יש פה שתי פניות.

יוסף יצחק פריצקי: עזוב את הפניה למעלה, בפניה למעלה אתה מוריד 23,950,000 ואתה מעביר את כולה לרזרבה הכללית.

ארז ימיני: כשמעבירים מסעיף לסעיף מעבירים את זה דרך הרזרבה הכללית.

יוסף יצחק פריצקי: אין לי ויכוח על זה, אני מסתכל על 238, אתה מעביר 23,950,000 למשרד החקלאות אבל כל הפירוט למטה לא עושה סיכום של 23,950,000.

יעקב ליצמן: אתה רוצה להגיד שחסר פה דף.

יעקב ליצמן: יש את זה בעמוד הבא.

יוסף יצחק פריצקי: נלך על 239, מורידים 23,950,000 ו- 33 מיליון בהרשאה להתחייב.

ארז ימיני: זו הפחתה מ- 32.

יוסף יצחק פריצקי: מסעיף 32, נכון.

יוסף יצחק פריצקי: עכשיו משרד החקלאות מוסיף 33.

יוסף יצחק פריצקי: למעלה שמת 23.95 מיליון והרשאה להתחייב 33 מיליון, קודם כל לא ברור לי מה אתה עושה בהרשאה להתחייב אבל נעזוב את זה, ו- 23,950,000?

יוסף יצחק פריצקי: אין פה כלום.

יעקב ליצמן: אתה צודק, יש לי את אותה שאלה.

יעקב ליצמן: חסר פה דף.

יעקב ליצמן: יש לך את הדף הזה?

יעקב ליצמן: עכשיו זה כן מסתכם.

יוסף יצחק פריצקי: עכשיו זה הגיוני.

יעקב ליצמן: מי בעד פניות 238 ו- 239?

יעקב ליצמן: בעד: רוב נגד: מיעוט פניות מספר 238 ו- 239 אושרו.

ארז ימיני: ברשות

ארז ימיני: כם, אני רוצה להתחיל בהתנצלות שבפעם שעברה לא הגענו בגלל אי הבנה בפניה מספר 215.

טמיר כהן: היא לא ברשימה.

יעקב ליצמן: אבל אם יש דבר כזה, תביאו את זה.

יעקב ליצמן: נעבור לפניה מספר 248.

שגיא בלשה: לפני מספר שנים, הוציאו את הפסיכיאטרייה מקופות החולים לאחריות ישירה של משרד הבריאות.

שגיא בלשה: מכיוון שסל הבריאות, שניתן לקופות החולים ניתן גם בגין פסיכיאטרייה, קופות החולים מעבירות את החלק היחסי שהם השתמשו לפסיכיאטרייה כשהפסיכיאטרייה הייתה עדיין ברשותם למשרד הבריאות, זה ה- 122 מיליון.

יעקב ליצמן: מי בעד פניה מספר 248?

יעקב ליצמן: בעד: רוב נגד: מיעוט פניה מספר 248 אושרה

אלעד תמיר: פניה מספר 240 של רשות הטבע וגנים, זה חלק מהסדרת חלקה של מדינה בסיוע לכיסוי הגירעון של רשות הטבע והגנים לשנת 2002.

אלעד תמיר: דובר במקור ברשות המים שלא יצאה לפועל השנה, הם לא קיבלו השנה, ולכן כיסוי הגירעון הוא כ- 8 מיליון שקל וזה כמו כוסות רוח למת.

עופר חוגי: העבירו להם כבר 8 מיליון ₪, לא?

יעקב ליצמן: תרשום לך שעד סוף השנה נעביר עוד 3 מנות כאלה.

עופר חוגי: כמה העבירו להם עד עכשיו?

אלעד תמיר: העבירו להם בסך הכל השנה סכום בסביבות 22 מיליון שקל להתייעלות של הרשות ו- 68 מיליון ₪ זה מה שהועבר ויהיו העברות.

יעקב ליצמן: ועוד נגיע ליותר ממה שהיה לפני שנה.

יעקב ליצמן: מי בעד פניה 240?

יעקב ליצמן: בעד: רוב נגד: מיעוט פניה מספר 240 אושרה

יעקב ליצמן: פניה מספר 246, 247.

אלעד תמיר: מדובר בהעברה טכנית מהוצאות משק הדלק, סעיף חדש שרשות הגז בהתאם לחוק שהתקבל לאחרונה, מדובר בתקצוב ראשוני של הרשות לצורך תחילת פעולות.

יעקב ליצמן: מי בעד פניות 246, 247?

יעקב ליצמן: בעד: רוב נגד: מיעוט פניות מספר 246, 247 אושרו.

אלעד תמיר: יש את פניה מספר 237 שנמצאת מתחילת השנה בוועדה, מדובר בדבר טכני לגמרי.

טמיר כהן: הוא צודק, היא אצלנו אבל פשוט הם לא הופיעו כבר 4 פעמים.

אלעד תמיר: מדובר בדבר טכני לחלוטין, מדובר בהסדרת רשות פיקוח, מעבירים מתקנה אחת בתחילת השנה ובגלל שמדובר בגופים אחרים, הכל נלקח מרשות הטבע והגנים ופה מסדירים את העניין ומחזירים לה את מה שנלקח.

יעקב ליצמן: מי בעד פניה מספר 137?

יעקב ליצמן: בעד: רוב נגד: מיעוט פניה מספר 137 אושרה

יעקב ליצמן: פניה מספר 245 של משרד החינוך.

משה שגיא: פניה זו נועדה לתקצוב קו העימות, יש פה החזר קיצוץ שהאוצר החזיר לתקציב המשרד, יש פה תקצוב שעות לחינוך מיוחד כ- 4,000 שעות ועוד 4,500 - - -

מוסי רז: ברשותך יותר לאט, מה זה הסעות תלמידים?

משה שגיא: הסעות תלמידים ביש"ע.

משה שגיא: התקציב לא היה מינואר 2002, יש פה כיסוי רטרואקטיבי של התקציב לכל השנה.

משה שגיא: לא תקצבנו את זה עד עכשיו, לא קבלו כסף.

סמדר אלחנני: אם היו מוציאים תקציב רק אחרי שמקבלים את התקציב לסעיף התקציבי המיועד, למדינת ישראל לא היו בעיות.

מוסי רז: מה זה סעיף תכניות ויוזמות?

מוסי רז: הקציבו 127 מיליון ומורידים 78 מיליון.

משה שגיא: האוצר, בפניה קודמת העביר מסעיף רזרבה של 77,600,000 ועכשיו הוא מחלק את זה לפניה הזו.

משה שגיא: כ- 40 מיליון מיועד ליש"ע וקו עימות, ו- 37 מיליון זה קיצוץ בנושאים שקוצצו על ידי האוצר בנושאים אחרים.

מוסי רז: גם ה- 6 מיליון שיפוצים?

עופר חוגי: זה לא בתוך יש"ע.

משה שגיא: יש"ע וקו עימות זה יותר מ- 40 .

יעקב ליצמן: מה זה?

משה שגיא: זה למיזוג אויר.

יעקב ליצמן: מי מקבל את זה?

יעקב ליצמן: אני מבקש גם לקבל בחדר הזה, אחרת לא נאשר את זה.

מוסי רז: אז למה אמרת 40 כי זה רק 33?

משה שגיא: קודם כל זה לא 40 זה הרבה יותר מ- 40, 40 אתה רואה את הסעיף הזה שהאוצר המליץ, יש הסכם בינינו לבין האוצר שכל אחד נותן את חלקו אז 40 זה רק החלק של האוצר.

משה שגיא: מעבר לזה יש את החלק של המשרד.

משה שגיא: אני אגיד לך באיזה סעיפים אתה רואה את זה, ביום חינוך ארוך בגני ילדים ביש"ע.

מוסי רז: אבל זה היה כבר מוכן מראש.

משה שגיא: ביש"ע לא היה לנו אף אגורה מתקציב ינואר.

משה שגיא: יש את הסעות התלמידים ויש עוד שינויים במסגרת שעת ההוראה שאמור להיות תקצוב ליום חינוך ארוך.

משה שגיא: יש שינויים פנימיים בתוך הסעיף של רכישת שעות עבור יום חינוך ארוך ביש"ע.

מוסי רז: אז כמה זה השעות האלה?

משה שגיא: 4,900 שעות.

משה שגיא: כפול 4 זה יוצא 28 מיליון.

מוסי רז: אז מה אתם מורידים 30 מיליון אם זה יוצא בסוף מינוס 1.8?

משה שגיא: זה היה אצלנו מיועד כבר, פשוט תקצבנו את זה במקום.

משה שגיא: היה לנו תקצוב ליש"ע וברגע שהאוצר שם את חלקו אנחנו מחלקים את זה.

יעקב ליצמן: מי בעד פניה 245?

יעקב ליצמן: בעד: רוב נגד: מיעוט פניה מספר 245 אושרה

מוסי רז: אין יום שלא עוברים אליהם כמה מיליונים, מה ההבדל בין אלקנה לעכו, בוא אתי לאלקנה ולעכו אני אראה לך מה ההבדל, מספיק שבאלקנה השכר הממוצע הוא פי 5.

ארז ימיני: בפניה 215 מדובר במספר נושאים בתקציב הפיתוח של משק המים והחזרת הקיצוץ שקיצצנו מתכנית אחת ויש צורך להחזיר את זה מתכניות אחרות שלא קוצצו לתכנית שהופחת ממנה התקציב.

ארז ימיני: מדובר בפרוייקט מחשוב נציבות המים, כל מערכות המידע ההידרולוגיות שיעברו למערכות ממחושבות.

ארז ימיני: בשירות הידרולוגי מדובר בקידוח לניטור אקוויפר ירקון תנינים.

ארז ימיני: במגזר מיעוטים פשוט לא קצצנו בקיצוץ והיה צריך לקצץ את אותם 2% אז קיצצנו מתקנה אחת ועכשיו פשוט מחזירים את זה לפעילויות האחרות שקיצצנו ביתר .

יעקב ליצמן: מי בעד פניה 215?

יעקב ליצמן: בעד: רוב נגד: מיעוט פניה מספר 215 אושרה

יעקב ליצמן: הודעה מספר 70029 ו- 79022.

הרצל בן יהושע: זו בקשה שלנו להסדיר כ- 22 מיליון שקל בהרשאה להתחייב מהרזרבה הכללית בנושא של פיתוח כבישים בינעירוניים.

הרצל בן יהושע: הכסף מיועד לתגבור התכנון של כבישים בינעירוניים ולהפקעות ופינויים.

הרצל בן יהושע: בעיקר מדובר בכביש 431 שזה כביש רוחב שמחבר את מודיעין לנתיבי איילון שאמור להתבצע בשיטה של P.F.I.

עופר חוגי: מי עושה את זה?

הרצל בן יהושע: מע"צ.

סמדר אלחנני: מע"צ זה ה- P.F.I?

הרצל בן יהושע: מע"צ מתכננת את זה עבור העברה לשיטת P.F.I את הפינוי והתכנון עושים במע"צ.

עופר חוגי: הביצוע יהיה חוצה ישראל?

הרצל בן יהושע: הביצוע בידי יזם פרטי שעושה את זה בשיטה של P.F.I

אברהם יחזקאל: מכיוון שכביש 431 הוא כביש רגיש אז ספר לי שוב, האם התחיל תהליך כלשהו בסוגיית הפינויים?

הרצל בן יהושע: התחיל תהליך גם בתכנון וגם בסוגיית הפינויים והוא באמת כביש מרכזי שיזין את כביש חוצה ישראל הוא בין נתיבי איילון למודיעין.

יעקב ליצמן: מי בעד 70029 ו- 79022?

יעקב ליצמן: בעד: רוב נגד: מיעוט הודעות מספר 70029 ו- 79022 אושרו.

יעקב ליצמן: פניה 234 של פנים.

ארז ליטן: מדובר בקיצוץ שנעשה בהחלטת ממשלה, נעשה בסעיף 1 אצלנו ואנחנו מעבירים אותו לסעיפים הרלוונטיים, אין פה שום דבר מיוחד.

יעקב ליצמן: כל הקיצוץ של 2% שעשו, בהתחלה שמים את זה בסעיף 1 ואחר כך...

אברהם יחזקאל: איפה אתה מפזר אותו עכשיו?

ארז ליטן: זה הפירוט של האישור הזה, אנחנו מפזרים אותו בכל מיני סעיפים של המשרד, בסעיפים של אחזקה.

אברהם יחזקאל: הייתי רוצה לשמוע את הפירוט.

ארז ליטן: אחזקה, תפעול של המשרד שאלה ארנונות, תשלומי שכר דירה וכו'.

ארז ליטן: אנחנו מכינים תיק תקציבים של שיפוץ לשכות.

אברהם יחזקאל: מה זאת אומרת?

ארז ליטן: יש לשכות של מנהל אוכלוסין, הייתה פעם תכנית לשיפוצים ואנחנו מקטינים אותה כחלק מהקיצוץ.

יעקב ליצמן: מה זה גוף מתאם לתכניות הבניה?

ארז ליטן: במנהל התכנון יש מחלקה שעוסקת בהרחבה בהכנה לחקיקה של תקנות הבניה, אז אנחנו מקטינים במידה מסוימת כדי לא לבטל את הפעולה.

אברהם יחזקאל: יש קיצוץ שקשור בסוגיית העובדים הזרים?

ארז ליטן: לא, אין קיצוץ כזה.

עופר חוגי: יש, 110,000 ₪.

אברהם יחזקאל: אני יודע שיש קיצוץ אז למה אתה אומר לי שאין.

יעקב ליצמן: זה כסף קטן.

אברהם יחזקאל: אני מדבר על העיקרון.

אברהם יחזקאל: אנחנו רוצים להיאבק בעובדים זרים ואנשים שנמצאים פה שלא כחוק.

יעקב ליצמן: אתמול היה דיון על זה ביקשתי מהם תוספת תקציב והם לא הסכימו.

ארז ליטן: היחידה לגירוש עובדים זה במשרד העבודה אנחנו מנהל האוכלוסין.

יעקב ליצמן: אני במקומך, חבר הכנסת יחזקאל, הייתי מציע הצעת חוק, שאסור להכניס עובדים זרים עד חצי ממספר המובטלים.

אברהם יחזקאל: אני כרגע חוזר ממשרד העבודה והרווחה, אני לא אדבר על זה אבל זה משהו שנוגע למה שאמרת כרגע.

אברהם יחזקאל: לא הייתי מקצץ סמלית את העניין הזה.

ארז ליטן: אני אומר שהיחידה לגירוש עובדים זרים זה משרד העבודה, זה לא מהתקציב שלנו.

סמדר אלחנני: שמעתי משהו מאד מטריד בדיונים בוועדת השרים שמשרד הפנים אחראי לבדיקת מי נמצא בארץ, האשרות ובדיקת כמה אנשים נמצאים בארץ לפי סוג האשרה שלהם ואין זיווג אינפורמציה עם המשטרה ועם משרד העבודה.

יעקב ליצמן: יש זיווג הבעיה שזה לוקח חצי שנה עד שמקבלים את הנתונים המעודכנים וזו הבעיה העיקרית כאן.

סמדר אלחנני: אז לא רק זה שלא צריך לקצץ כאן, הייתה בעיה מאד גדולה ששנתיים הצליבו אינפורמציה בשערי הכניסה וזה נודע בוועדת שרים ולא בכנסת.

ארז ליטן: היום יש הצהרת נתונים והעברת אינפורמציה.

ארז ליטן: לפני כשנתיים במשך תקופה של כשנה ומשהו, עדיין לא היה.

יעקב ליצמן: אני מציע לך להעביר למשרד הפנים את ההערה של חבר הכנסת יחזקאל שביקש שה- 110,000 האלה לא יקוצצו.

אברהם יחזקאל: אל תקצץ את ה- 110,000, תאמין לי שלא כדאי, תעביר את זה למשהו אחר.

יעקב ליצמן: מי בעד פניה 234?

יעקב ליצמן: בעד: רוב נגד: מיעוט פניה מספר 234 אושרה

סמדר אלחנני: העובדה שקראתי את זה בעיתון, זה מה שמטריד, זה לא הגיע לידיעתנו.

סמדר אלחנני: המטריד הוא שהמשרד לא דיווח על כך, ואם אתה אומר שהיום זה מתוקן, האם אפשר לתקן את זה רטרואקטיבית?

ארז ליטן: יש את הטפסים שלא הוצלבו, הם ישנם וזה בטיפול בניסיון להשלים איכשהו את המידע החסר.

אברהם יחזקאל: סמדר צודקת, יש בעיה של מחשוב.

אברהם יחזקאל: אין הצלבות מלאות.

ארז ליטן: בתקופה מסוימת היה באופן שוטף.

יעקב ליצמן: נעבור לנושא הבא של ביטוח לאומי.

יעקב ליצמן: צו הביטוח לאומי (החלפת לוח י'), התשס"ב-2002

יעקב ליצמן: תסבירו לי מה קרה.

ורד שהרבני: אנחנו כאן לצורך תיקון טכני בלוח י' של חוק הביטוח הלאומי.

ורד שהרבני: לוח י' מדבר על שיעורי דמי הביטוח של עובד, ושל עצמאי ועובד שאינו עובד ואינו עצמאי.

ורד שהרבני: במסגרת תכנית החירום הכלכלית התכנית תקנה בין היתר את לוח י' וקבעה שמעסיקים ועובדים עצמאיים נדרשים לשלם דמי ביטוח - - -

יעקב ליצמן: אני חושב שאין לי סמכות לדון על זה.

יעקב ליצמן: דבר שהיה בוועדה אחרת.

יעקב ליצמן: ..

שגית אפיק: יש לך סמכות.

יעקב ליצמן: אני מציע להחזיר את זה לחבר הכנסת ויצמן לוועדה המיוחדת.

שגית אפיק: יש לך סמכות על פי חוק ואני אגיד למה.

שגית אפיק: הביטוח הלאומי יכל ללכת באחת משלוש דרכים הדרך האחת היא בדרך של תיקון טעות דרך הוועדה המיוחדת.

שגית אפיק: הדרך השניה היא דרך תיקון חקיקה ראשית, תיקון חוק הביטוח הלאומי בדרך של חקיקה ראשית ואז זה היה מגיע לוועדת העבודה והרווחה.

שגית אפיק: הדרך השלישית שהיא מוקנית לו מכוח סעיף 337 לחוק הביטוח הלאומי, היא לתקן בצו את לוח י' ולהחליף אותו.

סמדר אלחנני: בצו זה סמכות ועדת הכספים.

שגית אפיק: "השר, באישור ועדת הכספים רשאי לשנות בצו את שיעורי דמי הביטוח האמורים בלוח י'".

שגית אפיק: הם בחרו ללכת בדרך זו אבל במקביל - - -

סמדר אלחנני: שתי הדרכים האחרות היו חסומות בפניהם לכן הם בחרו בדרך הזו.

סמדר אלחנני: הם פתרו את זה יפה מאד.

יעקב ליצמן: כממלא מקום של חבר הכנסת שירי ויצמן - - -

שגית אפיק: כיו"ר ועדת הכספים.

יעקב ליצמן: גם שם אני ממלא מקום.

עופר חוגי: היה בעיתון אתמול מודעה.

קריאה: בביטוח הלאומי הייתה טעות במודעה הראשונה, אתמול הם תקנו אותה במודעה אחרת.

עופר חוגי: לגבי אלה שהם לא יוצאי צבא, האם הורידו להם עוד 20% חוץ מה- 4%?

עופר חוגי: אני רוצה תשובה מביטוח לאומי, אתם לא יכולים לדעת?

עופר חוגי: האם האנשים שצריכים לקבל קצבאות ביולי מורידים להם את ה- 20% או לא מורידים להם?

ורד שהרבני: הבנתי שהוקפאה ההחלטה.

יעקב ליצמן: לפי ההודעות אז כן מורידים.

סמדר אלחנני: מתי אתם משיבים לבג"ץ?

ורד שהרבני: אני יכולה לבדוק את הדברים האלה.

יעקב ליצמן: חבר הכנסת חוגי, הדבר שאתה מעלה מידי רציני שנדון יחד עם תיקון שטות טכנית, זה ממש טכני.

יעקב ליצמן: אני חושב שזה דבר רציני מה שאתה מעלה, אני מוכן להצטרף לזה ונעשה את זה מייד אחרי הישיבה.

עופר חוגי: אני יודע שהיועץ המשפטי לממשלה נתן הוראה להקפיא, אבל לפי הפרסום שהם מפרסמים בעיתונות, הם אמורים להוריד.

יעקב ליצמן: מי בעד התיקון לצו ביטוח הלאומי החלפת לוח י' התשס"ב- 2002?

יעקב ליצמן: בעד: רוב נגד: מיעוט התיקון אושר.

יעקב ליצמן: יש עוד הודעה של חינוך, עודפים מחויבים.

יוסף יצחק פריצקי: מתוך ה- 90 מיליון, 26 מיליון אמרכלות ועובדי משרד, כמתוך זה אחזקת משרד 20 מיליון, איזה מן עודף מחויב זה לאמרכלות ועובדי משרד ב- 26 מיליון?

משה שגיא: בשנה שעברה התחלנו בהקמת מבנה של המרבד, המרבד זה מרכז בדיקות ___ שהועבר מתל- אביב לקריית אונו.

משה שגיא: במסגרת הזו התחלנו בסוף שנה שעברה הסכם גדול בהרכב של למעלה מ- 10 מיליון שקל, קרוב ל- 15 מיליון להתאמת המבנה לכל הנושא של משגיחים וכל מרכז הבדיקות, ורוב ההסכם גולש לשנה הזו.

משה שגיא: ההתחייבות נרשמה על הסכום הזה.

יוסף יצחק פריצקי: כאמרכלות ועובדי משרד?

משה שגיא: לא עובדי משרד בכלל, זה רק אחזקת המשרד והשיפוצים.

משה שגיא: בשכר אין עודפים מחויבים.

יוסף יצחק פריצקי: בדיוק, לכן לא הבנתי איך 26 מיליון רק על עובדי משרד.

משה שגיא: זה להתאמות מבנים ועוד.

יוסף יצחק פריצקי: כלומר זה התאמת מבנים ומה זה 14.5 מיליון עודף מחויב במנהל מורים?

משה שגיא: השתלמויות מורים.

יוסף יצחק פריצקי: כלומר יש חיוב להשתלמויות שעוד לא שילמתם אותו?

יוסף יצחק פריצקי: הבנתי.

יעקב ליצמן: מי בעד בקשה 010-20?

יעקב ליצמן: בעד: רוב נגד: מיעוט בקשה מספר 010-20 אושרה

יעקב ליצמן: חבר הכנסת ויצמן, בעניין הלבידים, קבלתי מכתב משר האוצר משרת התמ"ס על היטל לבידים 50,000 דולר.

יעקב ליצמן: לתומי לקחתי את המכתב, חשבתי שמצורף כבר אישור חתום כחוק על ידי השרה וביקשתי להביא את זה.

יעקב ליצמן: התברר לי שאין לי מסמך חתום, רק מכתב.

יעקב ליצמן: זאת משום שהיות וכבר דחינו פעמיים את זה אז לא רצו להתבזות בפעם שלישית.

יעקב ליצמן: החלטתי, היות ואנחנו ועדת כספים, אני לא דן בתיאוריות, כשנקבל דבר חתום על ידי השרה נדון עליו, לא קבלנו, לא נדון.

ויצמן שירי: בכל מקרה גם אם זה מגיע צריך לעשות דיון לפני שמאשרים, הרי כל מה שאישרנו נבלע.

שגית אפיק: קחו בחשבון שברגע שהם מפרסמים את זה ברשומות זה תקף.

ויצמן שירי: אז אני אומר שלפני שמביאים את זה לאישור בוועדה, צריך לעשות דיון איך יכול להיות שבפעם הקודמת הם הצהירו שזה וזה - - -

יעקב ליצמן: אבל ברגע שנקיים דיון על זה, מחר תבוא השרה ותגיד, לא רוצים.

ויצמן שירי: את צריך לעשות דיון מראש, לא יכול להיות מצב שמפעלים אחרים, שקרובים פחות - - -

יעקב ליצמן: אתה מדבר אתי על דיון עקרוני, זה לא שייך לזה.

ויצמן שירי: זה שייך לזה שאישרנו להם סיוע כבר פעם אחת, צריך לשמור על הפרנסה של 200 אנשים.

ויצמן שירי: הם קבלו כבר 14 מיליון ₪.

יעקב ליצמן: אני חייב להיות כנה, הבוקר, כשראיתי את כל הסיפור הזה, אמרתי שאני מבטל את הדיון והודעתי לחבר הכנסת פרץ, שביקש להשתתף בדיון, שאין צורך שהוא יבוא מתל-אביב כי אני לא אקיים דיון.

יעקב ליצמן: אני מציע שנעשה את זה בשבוע הבא, בינתיים שיפרסמו את זה, ונעשה דיון מיוחד.

ויצמן שירי: תעשה דיון לפני האישור, ברגע שאתה מאשר, אין משמעות לדיון.

שגית אפיק: הוא לא יכול לעשות דיון תיאורטי, זו לא בקשה תקציבית.

שגית אפיק: ההליך לגבי היטל הוא כזה שהם מפרסמים צו, אחרי שמתפרסם הצו זה נכנס לתוקף ויש להם 60 ימים להגיע לוועדת הכספים לקבל אישור.

שגית אפיק: אין צו לפני כן, גם אם תקיימו דיון תיאורטי, תצטרכו לקיים עוד דיון לאשר.

ויצמן שירי: או שדוחים את ההצעה או שמאשרים אותה.

יעקב ליצמן: אבל לא קבלנו הצעה.

ויצמן שירי: אני מבקש שלפני שמביאים לך את ההצעה לאישור, נקיים דיון.

יעקב ליצמן: על מה?

ויצמן שירי: אם בכלל ראוי, אחרי שהם קבלו כל כך הרבה כסף, להטיל את ההיטל הזה.

ויצמן שירי: קבלתי אינפורמציה שלא רק שלעובדים לא יצא שום טובה מהכספים האלה, הם נאחזים בעניין בגלל ה- 200 עובדים הם חולבים את המדינה.

יעקב ליצמן: אני מוכן לקיים דיון עקרוני, אבל אני מבקש קודם את הצו כי אני לא חושב שזה ראוי ...

יעקב ליצמן: יותר יפה שאמיר חייק יהיה בדיון עקרוני מאשר אנחנו נדון כאן סתם.

יעקב ליצמן: במסגרת הצו שיהיה נקיים את הדיון העקרוני שאתה מבקש ואז נדון על הצו.

ויצמן שירי: יחד עם הנוגעים בדבר.

ויצמן שירי: עם כל מי שעלול להיפגע.

יעקב ליצמן: כולם, עם מי שאתה רוצה.

יוסף יצחק פריצקי: אני מבין שהביאו לך את הרשימה ממשרד הבריאות.

יוסף יצחק פריצקי: תקנות השקעות משותפות בנאמנות (נכסים שמותר לקנות ולהחזיק בקרן ושיעוריהם המרביים)(תיקון), התשס"ב –2002.

יוסף יצחק פריצקי: תקנות השקעות משותפות בנאמנות (מחירי קניה ומכירה של נכסי קרן ושווי נכסי קרן) (תיקון) התשס"ב- 2002

דוד לביא: אני מבקש את אישור הוועדה לתיקון של שני סעיפים של תקנות השקעות משותפות בנאמנות.

דוד לביא: הסט הראשון מסדיר את סוגי הנכסים שמותר לקרנות הנאמנות לרכוש ולהחזיק במסגרת הנכסים שלהם בשיעורים המרביים והסט השני מתייחס לאופן שבו צריך לשערך את אותם מסים.

דוד לביא: הצורך בתיקון התעורר בעקבות שינויים שחלו לאחרונה בדרך שבו מתנהל המסחר בשווקים שבהם מתקיים מסחר באגרות חוב מעבר לדלפק באירופה.

דוד לביא: התעורר ספק אם התקנות הקיימות מאפשרות למנהלי הקרנות להמשיך לפעול באותם שווקים.

דוד לביא: לאור הספק אנחנו מבקשים להכניס תיקון לתקנות תוך שימור התנאים הבסיסיים שראוי שיתקיימו בניירות הערך שבהם משקיעים מנהלי הקרנות לשוק מוסדר על פי חוק, ניירות ערך שהם סחירים ושיערוך ניירות ערך שישקף את השווי ההוגן שלהם.

דוד לביא: הדיון בתקנות האלה היה בוועדת המשנה ברשות חבר הכנסת איתן כבל והתקנות אושרו ביום ה- 27 במאי 2002.

דוד לביא: אני רק רוצה לתקן שעל הנוסח שאושר נוספו שני תיקונים שהוכנסו עכשיו לבקשת מנהלי הקרנות, הראשון נוגע להוראת מעבר והוא תקנת משנה א'2 והשני היא הוראה שמתייחסת לאגרות חוב שנסחרות בשוק מוסדר של חבר שנתקבלה בישראל, זה הסייפא של תקנה 2א'3.

סמדר אלחנני: איתן כבל מתנצל שלא יכל - - -

יעקב ליצמן: חבר הכנסת כבל לא צריך להתנצל.

יעקב ליצמן: מי בעד מסקנות ועדת המשנה של שוק ההון?

יעקב ליצמן: בעד: רוב נגד: מיעוט המסקנות אושרו המשך שינויים בתקציב לשנת 2002.

יעקב ליצמן: פניות מספר 217 ו- 218 של איכות הסביבה.

הורביץ: יש פה פניה להעברת כ- 7 מיליון שקלים מהרזרבה הכללית למשרד של איכות הסביבה עבור מימון הרשאות בנושא פסולת מוצקה והסדר של המשרד עם משרד האוצר לסייע לרשויות המקומיות להעביר את הפסולת מאתרים הלא מוסדרים לאתרים המוסדרים.

הורביץ: הסדר סבסוד של חמש שנים מסתיים בשנה זו ולכן זה מהלך סופי של תקצוב הפרוייקט הזה.

יעקב ליצמן: מי בעד פניות 217 ו- 218?

יעקב ליצמן: בעד: רוב נגד: מיעוט פניות מספר 217 ו- 218אושרו

יוסף יצחק פריצקי: בזמנו עשיתם פרוייקט לשריפת פסולת.

יוסף יצחק פריצקי: הטלתם היטל על פסולת מוצקה, על הטמנה והייתה התחייבות שחלק מזה ילך להקמת אתרים להבערת פסולת.

יוסף יצחק פריצקי: מה קורה עם זה?

הורביץ: זו הייתה בקשה שלנו שלא הצלחנו לסכם עם משרד האוצר, ככל שאני יודע, אין היטל על הטמנת פסולת.

הורביץ: הכוונה הייתה לייקר את הטמנת הפסולת כדי ליצור אטרקטיביות למפעלי - - -

יוסף יצחק פריצקי: אתה אומר שלמרות שזה אושר זה לא נעשה?

יוסף יצחק פריצקי: אני זוכר שזה אושר.

הורביץ: אין היטל על הטמנת פסולת בישראל.

הורביץ: משרד האוצר לא רצה לעשות את זה כי זה מייקר את הטיפול בפסולת של הרשויות המקומיות.

יוסף יצחק פריצקי: אז לפיכך גם לא מטפלים במתקנים להבערת פסולת כי אין מקום.

הורביץ: אנחנו מנסים לקדם מתקן כזה גם בחיפה וגם ביבנה באיגוד ערים בדרום יהודה, כרגע זה בשלבי הקמה, האטרקטביות התקציבית של זה מוטלת בספק, בגלל שאין את ההיטל.

דני ארטוב: פניה 233 נועדה לממן החזר שכר לימוד לחיילים משוחררים, זה סידור פנימי של הפשרות פנימיות לצורך מימון חיילים משוחררים.

יוסף יצחק פריצקי: אלה מרכזי הכשרה ממשלתיים?

דני ארטוב: יש תלמידים במרכזים דתיים, בעיקר הנדסאים, הזכאים לפי חוק להחזר לימוד של שנה א' מחוק חיילים משוחררים.

יוסף יצחק פריצקי: נתחיל דבר דבר.

יוסף יצחק פריצקי: אתה רוצה 1,300,000 באמרכלות, מה זה?

דני ארטוב: משחקים של משרות מימין לשמאל ומשמאל לימין, זה לא כסף.

יוסף יצחק פריצקי: 1.3 מיליון זה לא כסף?

דני ארטוב: זו הזזה פנימית של משרות בין ימין לשמאל.

דני ארטוב: שום בשורה לאומה.

מוסי רז: אבל לא רשום שיש תוספת של משרות.

דני ארטוב: אין תוספת, זה הכל פנימי

מוסי רז: אתה לא יכול להזיז משרות שזה יעלה פחות כסף?

יוסף יצחק פריצקי: מה זה תמיכה בפיתוח הכשרה מקצועית למכללות, 2.6 מיליון?

יוסף יצחק פריצקי: זה חיילים משוחררים?

דני ארטוב: זה בית ספר למלונאות בחיפה שהמשרד עשה בו שיפוץ גדול והוא קולט בו זמנית כ- 400 לומדי מלונאות.

יעקב ליצמן: בשביל מה צריך ללמוד מלונאות אם אין תיירות?

יוסף יצחק פריצקי: צריך כי בסוף יהיה.

סמדר אלחנני: שמזנון של הכנסת ייקח כאלה שגמרו את הבית ספר ואז יהיה לנו קפה.

יעקב ליצמן: אין תקנה למזנון הכנסת.

יעקב ליצמן: מי בעד תקנה 233?

יעקב ליצמן: בעד: רוב נגד: מיעוט פניה מספר 233 אושרה.

יעקב ליצמן: אני מחדש את הישיבה.

יעקב ליצמן: אנחנו עוברים לאישור מוסדות הציבור שאושרו בוועדת המשנה, מספר אחד 609802 לעניין סעיף 46 והשניה מספר 728102, גם לסעיף 46, וגם לסעיף 61 ד' לחוק מס שבח זה במספר 609802.

יעקב ליצמן: מי בעד?

יעקב ליצמן: בעד: רוב נגד: מיעוט הסעיפים אושרו.

יעקב ליצמן: יש הודעה של משרד ראש הממשלה.

טמיר כהן: מדובר על העברת תקן

יוסף יצחק פריצקי: השאלה איזה תקן, את מי מעבירים?

יוסף יצחק פריצקי: כשמעבירים עם 270,000 ₪ בתקן כוח אדם זה מישהו רציני, מי זה?

יוסף יצחק פריצקי: אולי רבקה פלוך?

יעקב ליצמן: הלוואי היא הייתה מקבלת תקן.

יעקב ליצמן: מדובר על מישהו מהבנא"מ.

יעקב ליצמן: מי בעד 028-04?

יעקב ליצמן: בעד: רוב נגד: מיעוט הודעה 028-04 אושרה

יעקב ליצמן: תודה רבה לכולם הישיבה נעולה.